# PULA USLUGE I UPRAVLJANJE d.o.o.

tel. 052/385-365,

e-mail: tajnistvo@pula-usluge.hr

U Puli, 05.12.2024.godine

Ur.br.: AKT-2024-447

Temeljem Odluka Uprave ur.br.: AKT-2024-442 i AKT-2024-443, trgovačko društvo Pula usluge i upravljanje d.o.o., Trg kralja Tomislava 7, OIB: 24406172697 (u daljnjem tekstu: Prodavatelj) objavljuje

# JAVNI POZIV ZA PODNOŠENJE PONUDA

**za** **kupnju motornog vozila marke CITROEN NEMO 1,4 I**

**I.**

Obavještavaju se zainteresirani ponuditelji da Prodavatelj upućuje Javni poziv za podnošenje ponuda za kupnju vozila marke CITROEN NEMO 1,4 I, objavljenog dana 05.12.2024.g. na web stranici Prodavatelja [www.pula-usluge.hr](http://www.pula-usluge.hr) (pod rubrikom Nabava/Javni pozivi) kao i na stranicama internetskih oglasnika Njuskalo.hr i Index.hr.

**Podaci o Prodavatelju:**

Pula usluge i upravljanje d.o.o., Pula, Trg kralja Tomislava 7, OIB: 24406172697, tel. 052/385-365, internetska adresa: [www.pula-usluge.hr](http://www.pula-usluge.hr), e-mail: tajnistvo@pula-usluge.hr

Osoba zadužena za kontakt s ponuditeljima – Sara Višković, tel. 052/ 385-365, mob. (radnim danom od 7.30 – 14.30), e-mail: tajnistvo@pula-usluge.hr

**II.**

**Podaci o vozilu koje je predmet kupoprodaje:**

* Marka i tip vozila: CITROEN NEMO 1,4 I
* Reg.oznaka: PU 142 MS
* Broj šasije: VF7AAKFVC84255384
* God.proizvodnje: 2009.g.
* Snaga i obujam: 54 kW/1360 cm³
* Boja vozila: siva metalik
* Prijeđeno km: 92209 km
* Oblik karoserije: teretni automobil N1
* Registracija vozila važeća do: 25.01.2025.g.

Vozilo je u voznom stanju, dobrog općeg stanja primjerenog godištu automobila i prijeđenoj kilometraži, sa manjim oštećenjima na karoseriji.

Vozilo se prodaje u postojećem zatečenom stanju „VIĐENO – KUPLJENO“ što isključuje mogućnost naknadnog ulaganja prigovora po bilo kojoj osnovi.

Vozilo se nalazi na parkiralištu Doma sportova „Mate Parlov“, Trg kralja Tomislava 7, Pula i moguće ga je pregledati radnim danom od ponedjeljka do petka, uz prethodni dogovor sa osobom zaduženom za kontakt, navedenoj u točki I..

 **III.**

**Procijenjena vrijednost vozila iznosi 1.550,00 €** sa PDV-om te ista predstavlja početnu cijenu za podnošenje ponuda po javnom pozivu.

Kriterij za odabir najpovoljnije ponude predstavlja najviša ponuđena kupoprodajna cijena.

**ROK ZA PODNOŠENJE PISANIH PONUDA: 16. prosinac 2024.g. do 10:30 sati**

Javno otvaranje ponuda održat će se u prostorijama Prodavatelja, Pula usluge i upravljanje d.o.o., Trg kralja Tomislava 7, Pula, Sala 2, **u ponedjeljak 16.prosinca 2024.g. u 11:00 sati**, a na javnom otvaranju ponuda mogu sudjelovati ponuditelji ili od njih ovlaštene-opunomoćene osobe te javnost.

**IV.**

**Upute za podnošenje ponuda:**

Ponude se podnose putem pošte u zatvorenoj omotnici, na adresu Prodavatelja naznačenu u točki I. ove Odluke, sa naznakom: „Ponuda za kupnju motornog vozila marke CITROEN NEMO 1,4 I – ne otvarati“. Ponude u zatvorenim omotnicama mogu se predati i osobno na adresi Prodavatelja – ured Tajništva, radnim danom (ponedjeljak-petak) od 7.30 – 14.30 sati.

**Ponude zaprimljene putem pošte ili osobno nakon roka za podnošenje pisanih ponuda utvrđenih točkom III., smatrat će se zakašnjelima i neće se uzeti u razmatranje tijekom daljnjeg postupka!**

Ponuditelji su obvezi uplatiti jamčevinu prije dostave pisane ponude u iznosu od 150,00 € - na žiro račun Prodavatelja – IBAN HR8523900011100350627 kod Hrvatske poštanske banke d.d. Pula pozivom na broj: OIB uplatitelja, uz naznaku: svrha uplate (jamčevina za kupnju motornog vozila marke CITROEN NEMO 1,4 I i opis predmeta zakupa-štanda iz natječaja. Potvrdu o uplati jamčevine potrebno je priložiti uz ostale dokumente ponude u zatvorenoj omotnici.

**Uplaćeni iznos jamčevine mora biti evidentiran na žiro-računu Prodavatelja najkasnije do isteka roka za podnošenje pisanih ponuda iz točke III, u suprotnome takva uplata smatrat će se zakašnjelom i ponuda za koju je uplaćane neće se uzeti u razmatranje tijekom daljneg postupka!**

Iznos uplaćene jamčevine uračunat će se iznos kupoprodajne cijene najpovoljnijeg ponuditelja, a ostalim ponuditeljima biti će vraćen uplatom na račun naveden u obrascu ponude, u roku od 5 dana od dana donošenja Odluke o najpovoljnijem ponuditelju, bez prava ponuditelja na kamatu od dana uplate do isplate povrata.

**V.**

**Uvjeti natječaja – javnog poziva:**

U postupku mogu sudjelovati sve fizičke i pravne osobe.

Najpovoljnijom ponuditeljem smatra se ponuditelj koji je dostavio pravovremenu i valjanu ponudu te ponudio najvišu cijenu koja mora biti viša od početne cijene određene točkom III.

U slučaju da više ponuditelja ponudi istu cijenu, najpovoljnijom ponudom smatrat će se ona koja je najranije zaprimljena kod Prodavatelja.

Ukoliko najpovoljniji ponuditelj nakon donošenja odluke o odabiru, odustane od sklapanja kupoprodajnog ugovora, gubi pravo na povrat jamčevine, a najpovoljnijim ponuditeljem u tom slučaju smatra se sljedeći ponuditelj koji je ponudio najvišu cijenu, uz uvjet da je veća od početne.

Izabrani ponuditelj dužan je u roku od 8 dana od dana dostave Odluke Uprave društva Prodavatelja o izboru najpovoljnijeg ponuditelja, izvršiti uplatu preostalog iznosa (bez jamčevine) kupoprodajne cijene na račun Prodavatelja naveden u točki IV. U protivnom smatra se da je najpovoljniji ponuditelj odustao od kupnje, u kojem slučaju gubi pravo na povrat jamčevine.

Osobni podaci podnositelja prijave sukladno Uredbi (EU) 2016/679 Europskog parlametna i Vijeća od 27.04.2016.g. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 97/46/EZ (Opća uredba o zaštiti podataka i Zakonu o provedbi Opće uredbe o zaštiti podataka (NN br. 42/18), prikupljati, obraditi i koristiti isključivo za potrebe javnog poziva i provođenje postupka kupoprodaje motornog vozila koje je predmetom ovog javnog poziva.

**VI.**

**Sadržaj ponude:**

1. Ispunjeni obrazac prijave na javni poziv za podnošenje ponuda za kupnju motornog vozila marke CITREN NEMO 1.4 I (PRILOG 1.). Napomena: u rubrici „Ponuđeni iznos kupoprodajne cijene“, isti mora biti viši od početne cijene utvrđene točkom III. Javnog poziva!
2. Ispunjeni obrazac Izjave ponuditelja kojom potvrđuje da vozilo uzima u zatečenom stanju „VIĐENO – KUPLJENO“ (PRILOG 2.)
3. Isprava o upisu u poslovni, sudski (trgovački), strukovni, obrtni ili drugi odgovarajući registar, a iz koje je vidljiv naziv i sjedište Ponuditelja, djelatnost za koje je tvrtka registrirana i podaci o osobama ovlaštenim za zastupanje, odnosno preslika osobne iskaznice za ponuditelja – fizičku osobu
4. Dokaz o uplaćenoj jamčevini.

**VII.**

**Ostale odredbe:**

Ponuditelji nemaju pravo na naknadu troškova izrade ponude.

Sa najpovoljnijim ponuditeljem Prodavatelj sklapa Ugovor o kupoprodaji u roku od 8 dana od dana donošenja Odluke Uprave društva Prodavatelja o izboru najpovoljnijeg ponuditelja.

Kupac vozila, osim kupoprodajne cijene snosi sve troškove registracije i prijenosa vozila na svoje ime.

**PRILOG 1.**

**PRIJAVA NA JAVNI POZIV ZA PODNOŠENJE PONUDA ZA KUPNJU MOTORNOG VOZILA**

|  |  |  |
| --- | --- | --- |
| 1. | Naziv ponuditelja (ime i prezime ako je fizička osoba) |  |
| 2. | Sjedište ponuditelja (prebivalište ako je fizička osoba) |  |
| 3. | OIB  |  |
| 4. | Ime i prezime, prebivalište i OIB zakonskog zastupnika |  |
| 5. | Naznaka motornog vozila za koje se dostavlja ponuda |  |
| 6. | **Ponuđeni iznos kupoprodajne cijene** (veći od oglašenog u javnom pozivu, izražen u EUR sa PDV-om) |  |
| 7. | Naziv banke i broj računa radi povrata jamčevine |  |
| 8. | Adresa e-pošte |  |
| 9. | Kontakt osoba ponuditelja  |  |
| 10. | Broj telefona/mobitela |  |
| 11. | Ovjera ponuditelja (pečat i potpis) |  |

**PRILOG 2.**

***Izjava ponuditelja kojom isti potvrđuje da uzima poslovni prostor u zatečenom stanju „VIĐENO – KUPLJENO“***

***I Z J A V A***

*Izjavljujem da potvrđujem da uzimam motorno vozilo CITROEN NEMO 1.4 I, 2009.g., reg.oz. PU 142 MS, broj šasije: VF7AAKFVC84255384 u viđenom stanju te se odričem prava na ulaganje prigovora po bilo kojoj osnovi.*

*U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2024. godine*

*MP Ponuditelj:*

 *………………………………….*

*(potpis odgovorne osobe)*